The Width of a Circle

«The Width of a Circle» er et 8 minutter langt musikkstykke av David Bowie, og åpningssporet på hans album The Man Who Sold the World fra 1970.

Komposisjon 
Mesteparten av musikkstykket er musikalsk en hardrock-sang. Sangen har flere partier og forandrer seg underveis. Den er ikke et instrumental, men sangen er kraftig dominert av Mick Ronsons gitararrangement. Fra 5.32 endrer sangen stil, og går over i en R&B-stil. Ved 7.32 tar denne delen igjen slutt, og sangen går da tilbake til samme spillingen som den hadde i overgangen mellom de to delene. Dette varer til sangens slutt. Sangen er - i likhet med resten av albumet - skrevet av Bowie.

Livefremføringer 
Sangen ble spilt fast på Ziggy Stardust-turnéen (1972–1973) og på Diamond Dogs-turnéen (1974). På Ziggy Stardust-turnéen ble sangen forlenget til 10–15 minutt. På Diamond Dogs gikk Bowie tilbake til 8-minuttsversjonen.

Utgivelser 
Sangen ble utgitt på singel i Sovjetunionen og Øst-Europa i juni 1973 på RCA, selv om albumet ble utgitt på Mercury. Singelen hadde «Cygnet Committee» fra Space Oddity som B-side.
En 10-minutts liveversjon spilt inn på Santa Monica Civic Auditorium i oktober 1972 ble utgitt på Santa Monica '72.
En 14-minutts liveversjon spilt inn på Hammersmith Odeon i juli 1973 ble utgitt på Ziggy Stardust - The Motion Picture.
En 8-minutts liveversjon spilt inn på Tower Theater i Philadelphia i oktober 1974 ble utgitt på David Live.
Sangen var med på det japanske samlealbumet The Best of David Bowie'' fra 1974.

Eksterne lenker 
 

David Bowie-sanger
Sanger fra 1970
Sanger fra 1973
Singler fra 1973
Rockesanger fra 1970-årene
Metalsanger fra 1970-tallet
Hardrock-sanger
Glamrock-sanger
Psykedeliske pop- og rock-sanger